Mudaste

Mudaste on Hiiumaal Hiiumaa vallas Tahkuna poolsaare lääneosas Läänemere ääres asuv küla. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani Kõrgessaare valda.

Mudaste piirneb kirdes Mangu, idas Malvaste ning lõunas Sigala küla ja Ogandi külaga. Küla lääneosa piirneb Läänemerega.

Nimi
Külanime on esmamainitud 1564. aastal kujul Moddas ja 1798. aastal kujul Muddas. Küla rootsikeelne nimi oli Mutas.  Kohanime vasteks on sõna "mudane" mitmuse omastavas käändes. Samas on võimalik, et tegu on siirikuga Saaremaalt, kus on Mujaste küla.

Loodus
pisi|Mailaht on küla suurim järv
Küla hõlmab Kõrgessaare-Mudaste hoiuala. Külas asuvad järved Mailaht ja Lambalaht. Küla lõunaosa piirneb Kidaste ojaga.

Elanike arv

 Elanike arv  Aasta65  195937  197024  197912  19895  200010  201113 201911 2021

Talud
Mudaste ajaloolised talud 1917 Kõrgessaare valla elanike nimekiri; Rahvusarhiiv RA,era.4313.1.608; 1917

 Talu number  Talu nimi  Suguvõsa 1  Jürna  Viin, Pitk 2 Metsiku I  Napier, Leiger 3  Metsiku II  Must, Nabi 4  Metsiku III  Pitk 5  Paavli  Post 6  Peetri  Karjamaa, Läkk 7  Põllu  Junmann 8  Pärdi  Post 9  Sauepõllu  Aun 10  Tagapõllu  Hindres, Simmer 11  Tooma  Tilk 12  Tõnise Banner

Ajalugu
Mudaste küla asus Reigi kihelkonnas ja kuulus ajalooliselt Kõrgessaare mõisa juurde. Küla asus ajalooliselt rannarootslaste asualal. Läänemaa 1725.–1726. aasta adramaarevisjoni järgi oli külas viis talu, mille peremehed olid Siemon Thomasson, Matz Klementson, Hans Hansson, Jöran Jonasson ja Greiss Pawelsson. 1781. aastal küüditati elanikud Ukrainasse ja taludesse asusid elama eestlased. 1835. aastal oli külas viis talu ning elanikud said perekonnanimedeks nimed Klaas, Kops, Kök, Ogga, Olm, Pitk, Post, Sikkel, Simmer ja Vaks. Reigi kihelkonna perekonnanimede panemise raamat; Rahvusarhiiv RA,EAA.1864.2.VIII-194; 1835

1917. aastal kuulusid Mudaste külla ka Mangu talud.

Taristu
Mudaste küla läbib Posti–Malvaste tee, küla kirdeosa piirneb Tahkuna majaka teega.

Kultuur
Külas asub Mudaste lautrikoht.

Viited

Kategooria:Hiiumaa valla külad
Kategooria:Reigi kihelkond